Toename in dreigemente teen landdroste | Maroela Media
Toename in dreigemente teen landdroste
Dreigemente en aanvalle op landdroste is aan die toeneem en dit hou glo verband met die sake wat hulle aanhoor, volgens ŉ berig in die Sunday Times.
“Meeste van die landdroste is geregtig op beskerming wanneer ŉ dreigement aangemeld, beoordeel en bevestig is,” het Solomon Mahlangu, woordvoerder van die departement van justisie, aan die koerant gesê. Hy sê die departement is bewus van vyf landdroste wat reeds vanjaar dreigemente ontvang of by hulle huise aangeval is. Die Sunday Times berig onder meer dat ŉ landdros in die Wes-Kaap deur ŉ inbreker met ŉ mes gesteek is terwyl ŉ ander landdros se dogter met ŉ vuurwapen aangehou is. Volgens die berig is daar by nog ŉ landdros se huis ingebreek nadat hy in ŉ verhoor getuig het. Nazeem Joemath, president van die Vereniging van Regsprekende Amptenare (Joasa), sê landdroste se veiligheid moet ŉ prioriteit wees. “Ongelukkig is dit nie die geval nie.”
Polisiebeamptes uitgesluit weens huurdispuut
Polisie trek talle in Jhb vas
Ja, skyf die “handjievol” slagoffers van plaasaanvalle opsy sodat die ernstige saak van 5 landdroste wat “aangeval of gedreig is” ‘n prioriteit kan word. Sies, skaam julle self! Hoe kan iets wat skaars en klein is in vergelyking met die duisende marteldode beskou word as ‘n prioriteit?